**Приложение № 2**

**С П О Р А З У М Е Н И Е**

**за сътрудничество и стратегическо партньорство при обмен на информация**

**между Националния статистически институт**

**и ………………………………**

Днес ..................................... г. в гр. София между:

**Националния статистически институт** (НСИ), с адрес: гр. София 1038, ул. “Панайот Волов” № 2, представляван от ....................................................... Председател, от една страна, и

……………………………………………………., с адрес..................................................., ........................................, представлявано от …….........................……., от друга страна,

наричани по-нататък “страните”, се споразумяха за следното:

ОБЩИ ПОЛОЖЕНИЯ

**Чл. 1** С цел повишаване на ефективността, постигане на оптимална организация и координация при взаимодействието между двете институции и по-ефективното изпълнение на определените им функции и задачи, страните се споразумяват да си сътрудничат и координират действията си в процеса на производство и разпространение на статистическа информация.

**Чл.2** (1) Сътрудничеството и координацията между НСИ и ……………. се осъществява при спазване на следните принципи: професионална независимост, безпристрастност, обективност, надеждност, опазване на статистическата тайна и ефективност на разходите.

(2) Производството на статистическата информация е свързано със спазването на следните критерии за качество: адекватност, точност, навременност, пунктуалност, достъпност и яснота, сравнимост и логическа обвързаност.

(3) При разработването, производството и разпространението на статистическата информация следва да се отчитат международните препоръки и добри практики.

РАЗПРЕДЕЛЕНИЕ НА ОТГОВОРНОСТИТЕ

**Чл. 3** (1) НСИ предоставя на ……………………. безвъзмездно информация от статистическите изследвания, включени в Националната статистическа програма (НСП) по вид, обхват, структура и агрегация на данните, описани в Списъка на стандартните показатели Приложение № 1 представляващо неразделна част от споразумението.

(2) НСИ предоставя информацията след приключване на обработките на статистическите данни от съответното изследване, в съответствие с ежегодно актуализирания Календар за разпространение на резултатите от статистическите изследванияна НСИ, публикуван на Интернет сайта на НСИ.

(3) НСИ работи като изпълнител на възложени от …………………дейности, необходими за разработване и реализиране на европейски програми и проекти, чрез сключване на конкретен договор за възлагане в съответствие с чл. 7, ал. 2 от Закона за статистиката.

(4) НСИ предоставя информация от статистически изследвания, които не са включени в НСП, както и информация, изискваща допълнително програмно осигуряване и обработка на данните, въз основа на сключване на конкретен договор, в съответствие с чл. 7, ал. 2 от Закона за статистиката.

**Чл. 4** (1) ………………. предоставя безвъзмездно информация на НСИ от информационните си системи по вид, обхват и структура, описани в Приложение № 2, представляващо неразделна част от споразумението.

(2) ……………….. предоставя данни, метаданни и методологии за страните – членки на Европейския съюз, както и за други страни от света, необходими за изследванията на НСИ.

(3) ……………. предоставя безвъзмездно, при писмено поискване, събрани индивидуални данни и/или статистическа информация, необходими за провеждане на статистическите изследвания, включени в НСП и осигурява на НСИ безплатен достъп до необходимата информация в администрираните информационни системи и регистри, създадени от закон в съответствие с чл. 29, ал. 2 от Закона за статистиката.

(4) ……………. предоставя данни, метаданни и методологии за конкретни показатели/таблици, предназначени за публикуване в изданията на НСИ. Данните се предоставят по зададени макети и в сроковете за авторите, заложени в Издателския план на НСИ.

(5) ……………… участва в процеса на предпечатна подготовка по предоставената информация за публикуване в издания на НСИ (изчитане на коректури и подписване за печат).

ОБМЕН И РАЗПРОСТРАНЕНИЕ НА ИНФОРМАЦИЯ. ОПАЗВАНЕ НА СТАТИСТИЧЕСКАТА ТАЙНА

**Чл. 5** Страните по споразумението си предоставят информация при спазване на изискванията за конфиденциалност на индивидуалните данни за наблюдаваните юридически и физически лица, в съответствие със Закона за статистиката.

**Чл. 6** (1) Получаваните и събираните при статистическите изследвания индивидуални данни са статистическа тайна и могат да бъдат използвани само за статистически цели.

(2) Данните, предмет на настоящото споразумение, не могат да бъдат ползвани като доказателство пред органите на изпълнителната и съдебната власт.

(3) Регистрирането, използването, обработването и съхранението на статистически данни, представляващи класифицирана информация, държавна или служебна тайна, се извършва, съгласно изискванията на Закона за защита на класифицираната информация.

**Чл. 7** Институцията, отговорна за съставянето и разпространението на съответните данни ги публикува на своя интернет сайт и в други публикации съгласно утвърдените срокове.

**Чл. 8** Данни, които са предмет на публикация от страна на производителя не могат да бъдат публикувани от Получателят, по-рано от обявената за публикуване от производителя дата.

**Чл. 9** Страните се задължават да използват получената информация само за статистически цели, като при разпространение посочват източника на информацията.

**Чл. 10** Страните се задължават да не предоставят получената информация на трети лица, без писменото съгласие на другата страна.

**Чл. 11** Страните се задължават взаимно да си предоставят утвърдените национални статистически класификации, номенклатури, стандарти и методологии.

**Чл. 12** Страните си обменят информацията по електронна поща, на технически и/или хартиен носител или по друг предварително договорен начин.

**Чл. 13** В отделни случаи, може да се предоставя и обобщена, "предварителна" информация, в срокове по-кратки от тези, необходими за производството и предоставянето на окончателна статистическа информация. Предварителна е информацията, която е разработена на междинен етап в процеса на обработка и производство на данните. Производителят на информацията не носи отговорност за различията между предварителните и окончателните данни.

**Чл. 14** Институцията, отговорна за производството на съответната статистическа информация има право да ревизира и променя вече обявените за "окончателни" данни, като своевременно информира другата страна за направените ревизии.

**Чл. 15** Страните по договора осигуряват методологически пояснения, необходими за коректното тълкуване на данните и взаимно се информират при промяна в прилаганите методологии.

**Чл. 16** Производителят на информацията не носи отговорност за невярното/некоректното тълкуване на данните, от страна на получателя и има право да изисква промяна на неправилното тълкуване след предоставяне на информацията и прилаганата методология.

ВЗАИМООТНОШЕНИЯ С МЕЖДУНАРОДНИ ОРГАНИЗАЦИИ

**Чл. 17** Страните по споразумението осъществяват взаимен обмен на данни, предназначени за информационно обслужване и попълване на въпросници на международни организации и институции, които по силата на поети ангажименти на Република България изискват периодично или еднократно предоставяне на информация (Приложение № 3 – списък на въпросниците и лица за контакт за всяка институция).

**Чл. 18** Страните осъществяват взаимен обмен на метаданни и методологии за провежданите статистически изследвания, изисквани от международните статистически организации и институции.

**Чл. 19** Страните осъществяват сътрудничество във връзка с Проектите на Евростат по хармонизиране на методологията и предоставяне на статистическа информация съгласно компетенциите си.

**Чл. 20** (1) При необходимост от формулиране на обща за Република България позиция, страните предварително съгласуват становища по дискутираните въпроси преди участие в заседанията на работните групи на Европейската комисия и Евростат, както и при участие в работни срещи и семинари на други международни организации.

(2) Страните предварително съгласуват становища по предоставяне на статистически данни извън обхвата на регулярно предоставяните в изпълнение на регламенти.

СРОК НА ДЕЙСТВИЕ

**Чл. 21** Настоящето споразумение за сътрудничество се сключва за срок от ................................. година/и.

ИЗМЕНЕНИЯ И ДОПЪЛНЕНИЯ

**Чл. 22** По инициатива на всяка от договарящите се институции и след съгласуване между тях, клаузите по споразумението могат да бъдат изменяни и допълвани чрез анекси.

ДОПЪЛНИТЕЛНИ УСЛОВИЯ

**Чл. 23** За координатори по изпълнение на споразумението се определят, както следва:

**За НСИ**

......................................................................................................

отдел „Връзки с потребителите и е-услуги”,

тел. 9857............. , E-mail .............................

**За ......................**

.........................................................................................................

.........................................................................................................

Споразумението се изготвя в два еднообразни екземпляра, по един за всяка от страните.

**Председател на .......................................**

**Националния статистически .......................................**

**институт: .......................................**